
Министерство на околната среда и водите


Регионална инспекция по околната среда и водите - Монтана

Д О К Л А Д
от комплексна проверка по прилагане на екологичното законодателство

Обект: площадка за ОЧЦМ и неопасни отпадъци в гр. Лом, с оператор „ИЖО” ЕООД,        гр. Лом
Дата на извършване на проверката: 07.10.2020 г.

Място на извършване на проверката: гр. Лом, м. „Бахчите“, ул. „Александър Стамболийски“ №177
Проверени компоненти и фактори на околната среда:

· Отпадъци 
· Опасни химични вещества и смеси
Цели на проверката:
Провеждане на планов текущ контрол по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в Разрешително за дейности с отпадъци № 06-ДО-336-01/12.10.2017 г., издадено от директора на РИОСВ-Монтана;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Закон за защита от вредното въздействие на химичните вещества и смеси (ЗЗВВХВС) във връзка с Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH);

· Наредба за реда и начина за съхранение на опасни химични вещества и смеси.
Извършени дейности:
На 07.10.2020 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД-236/05.10.2020 г. на директора на РИОСВ – Монтана се извърши проверка на обекта и беше съставен Констативен протокол № КПКД-32/07.10.2020 г. 
Проверени са:
· Навес за съхраняване на технически газове и газови смеси под налягане
· Навес за съхраняване на ИУЕЕО

· Площадка и навес за съхраняване на ОЧЦМ
· Площадка за съхраняване на неопасни отпадъци
Констативна част:
Основната дейност на дружеството на площадката е събиране, съхраняване и третиране на отпадъци и дистрибуция на технически газове и газови смеси под налягане. 
1. Фактор „Отпадъци”. Дружеството притежава безсрочно разрешително за дейности по третиране на ОЧЦМ, ИУМПС, НУБА и неопасни отпадъци, издадено от директора на РИОСВ – Монтана, в което проверената площадка е включена под №1. 

Приемането на отпадъците се извършва на обособена площадка с трайна настилка. Измерването и контролирането на количествата приети отпадъци се извършва посредством тегловно измерване на кантари, заверени за преминал метрологичен контрол и по документи.
Към момента на проверката няма налични и не се съхраняват НУБА, ИУМПС и ИУЕЕО. Обособена е площадка, ситуирана под навес за съхраняване на ИУЕЕО и открита площадка за съхраняване на ИУМПС. 
ОЧЦМ се приемат и съхраняват разделно по видове на обособени площадки до предаването им за последващо третиране. 

При приемане на ОЧЦМ от физически лица се попълва утвърден образец – Декларация за произход, като в нея са вписани всички данни идинтифициращи лицата. По представените декларации се констатира, че от физически лица се приемат ОЧЦМ само с битов характер. 

Приемането от юридически лица се извършва въз основа на сключени писменни договори Попълва се сертификати за произход, приемно предавателен протокол и кантарна бележка.

Съхраняването се извършва разделно по видове отпадъци на открита площадка и в метални контейнери. Местата за съхранение са еднозначно обозначени. При необходимост на площадката се извършва предварително третиране -  рязане на едрогабаритни отпадъци.

Предаването за последващо третиране на отпадъците, включени в разрешителното се извършва само въз основа на писмен договор с лица, притежаващи документ по чл. 35 от ЗУО за отпадъци.  Дейностите по третиране на отпадъци отговарят на изискванията заложени в условията.
Води отчетност в заверената от РИОСВ – Монтана отчетна книга. Не се допуска третиране на отпадъци извън границите на определената площ на площадките.

2. Фактор „Опасни химични вещества и смеси” Съгласно Регламент ЕО 1907/2006 REACH дружеството е със статут на потребител по веригата и дистрибутор на технически газове и газови смеси под налягане. 

Газовете са освободени от регистрация по Регламент REACH в съответствие с чл. 2, параграф 7, буква А на Приложение № 5 от Регламента. Класифицирани са с физическа опасност съгласно Регламент ЕО 1272/2008 CLP – втечнен газ под налягане. Съхраняват се под навес върху метални палети, във вертикално положение и осигурени срещу падане, далеч от източници на топлина и запалване, като се спазват изискванията на условията, посочени в ИЛБ и Наредбата за реда и начина на съхранение на опасни химични вещества и смеси.

За всички ХВС са представени информационни листове за безопасност, изготвени в съответствие с изискванията на чл. 31 и Приложение II от Регламент REACH и неговите изменения (Регламент ЕО 2015/830).  
Заключение: 
Операторът е изпълнил задълженията, които има в съответствие с екологичното законодателство.

От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Разрешителното за дейности с отпадъци.

